Parts Defender Steering & Suspension Steering
Land Rover Defender 90/110/130/Puma Steering Damper
Land Rover Defender Drag Link Tube
Land Rover Defender Heavy Duty Steering Arm Set Lise Brink verjaar in hospitaal | Maroela Media
Lise Brink verjaar in hospitaal
7 Januarie 2017
Danie, sy vrou Lise en van voor Rachel, Daniël, André, Johann en Mieke.
Lise Brink bring vandag haar 43ste verjaardag in die waakeenheid van die Unitas-hospitaal in Centurion deur terwyl haar familie voorberei op nóg ŉ operasie wat sy môre moet ondergaan.
Lise, haar man, dr. Danie Brink, uitvoerende direkteur van Solidariteit Helpende Hand, en hul vyf kinders was op 16 Desember 2016 in ŉ ernstige motorongeluk. André (13) en Rachel (8) is in die ongeluk dood. ŉ Gedeelte van Lise se linkerbeen is reeds geamputeer ná die ongeluk en haar galblaas is verwyder.
Volgens Danie was Lise vanoggend helder tydens die familie se besoek. “Dieselfde liefdevolle God wat vir Lise 42 gelukkige verjaardae gegun het, het ook hierdie 43ste een beskik. Ons bly vashou aan al die waarhede oor God in hierdie moeilike tyd,” het hy gesê.
Op ŉ Facebook-ondersteuningsgroep vir die gesin het talle mense gelukwensings vir Lise geplaas.
Lise ondergaan môreoggend ŉ operasie vir ŉ drukseer aan haar kop. Sy moet nog kaak- en rugoperasies ondergaan, maar word nou eers vir ŉ seldsame soort longontsteking behandel voordat dokters dié operasies kan oorweeg. Sy word tans in ŉ isolasiekamer in hospitaal behandel om haar blootstelling aan kieme te beperk.
Danie het weer eens die publiek bedank vir al die boodskappe, ondersteuning en gebede wat die gesin daagliks ontvang.
Lees alle vorige berigte oor die Brink-gesin op Maroela Media.
Volg die ondersteuningsgroep op Facebook.
Groep help verdagte voor hof ontsnap
Man vas vir moord op Moot-egpaar
Esme Strauss · 2 jaar gelede
My hart bly stukkend vir die gesin maar is Jesus dankbaar dat Hy hierdie mamma se lewe gespaar het….veels geluk Lize….ons ken jou nie maar jou gesin en familie se geloof is n voorbeeld vir almal van ons.
Bàie geluk Lise. Mag ons hemelse Vader jou volkome laat herstel. Jou kinders het hul mamma bàie nodig…
Fanie Kemp · 2 jaar gelede
Dankie vir die pragtige Getuienis van Geloofsekerheid wat hierdie gesin uitstraal.
Baie geluk met verjaarsdag-herdenking en baie sterkte vir die pad vorentoe.
Celia · 2 jaar gelede
Weet Lise Brink van hul 2 kindertjies wat oorlede is? Die berig se sy is helder terwyl die familie haar besoek het? Baie serkte liefde en seen vir Lise en familie. Dankie vir julle geloof wat julle uitstraal. .
Lu · 2 jaar gelede
Danie Brink wat alles weet en besef, my trane is vir jou wat nog steeds sterk moet staan en alles bymekaar moet hou al wens jy dalk jy kan net in n hoek gaan sit en probeer vergeet.